b'\n_START_ARTICLE_\nPritanej\n_START_PARAGRAPH_\nPritanej (starogr\xc5\xa1ko \xce\xa0\xcf\x81\xcf\x85\xcf\x84\xce\xb1\xce\xbd\xce\xb5\xe1\xbf\x96\xce\xbf\xce\xbd) je bil sede\xc5\xbe pritanejcev (\xc4\x8dlanov izvr\xc5\xa1ne oblasti) in tako sede\xc5\xbe vlade v starodavni Gr\xc4\x8diji. Izraz se uporablja za upravno poslopje, v katerem so se sestajali uradniki (obi\xc4\x8dajno se nana\xc5\xa1ajo na vlado polisov), vendar se izraz uporablja tudi za zgradbo, v kateri so se uradniki in zmagovalci olimpijskih iger sre\xc4\x8devali v Olimpiji. Pritanej je obi\xc4\x8dajno stal v sredi\xc5\xa1\xc4\x8du mesta, v agori. V stavbi je gorel ogenj Hestije, boginje ognji\xc5\xa1\xc4\x8da in simbol \xc5\xbeivljenja mesta.\n_START_SECTION_\nPritanej, Olimpija\n_START_PARAGRAPH_\nV Olimpiji so v pritaneju  \xc5\xbeiveli duhovniki in sodniki. Visoki duhovniki so \xc5\xbeiveli v teokoleonu.  Stoji na severozahodu Herinega templja in so ga zmagovalci iger uporabili za praznovanje in pojedine.  V njem je bil tudi oltar boginje Hestije, v katerem je gorel izviren olimpijski ogenj.'